Faallo: Maxaa wasiirka waxbarashada Soomaaliya lagu haystaa? - Caasimada Online\nHome Maqaalo Faallo: Maxaa wasiirka waxbarashada Soomaaliya lagu haystaa?\nFaallo: Maxaa wasiirka waxbarashada Soomaaliya lagu haystaa?\nMaalmahan waxaan warbaahinta Soomaalida ka akhriyey warar la xiriira in wasiirka Wasaaradda Waxbarashada Mudane Dr Cabdiraxmaan Daahir Cusmaan loo jeediyey eedeymo la xiriira shaqada wasaaradda iyo dad shaqada laga ceyriyey.\nWaxaan ahay xog ogaal la socda xaaladda wasaaradda, waxaana ogahay in warbixinada la faafiyey ay yihiin kuwo ay ka dambeeyaan kooxo ujeedooyin gaar ah leh, oo ka soo horjeeda is-bedelladii lagu diirsaday ee uu ka sameeyey waaxyaha wasaaradda.\nWasiirka ayaa markii la magacaabay wuxuu durba billaabay inuu is-beddel sal iyo baar ah ku sameeyo Wasaaradda Waxbarashada, taasoo ahayd shaqadii loo igmaday oo ay u xilsaartay Dowladda Soomaaliyeed. Wasaaradda Waxbarashada oo ka koobnayd 18 waaxood ayuu wasiirku ka soo reebay 10 waaxood, si loo tayeeyo maamulka waxbarashada dalka, oo aysan xadka uga bixin. Waaxyaha ayaa loo xulay dad lagu soo xulay aqoon, karti iyo hufnaan.\nWasaaradda Waxbarashada ayaa iyadu haatan ah midda ugu shaqada badan wasaaradaha dowladda. Laba maalin ka hor ayay ahayd markii wasaaraddu ay dalka Suudaan u dirtay arday Soomaaliyeed oo ku guuleystay imtixaan loo galay deeq waxbarasho. Hooyooyinkii ardaydaas ayaa telefishinnada laga daawaday iyagoo u duceynaya madaxda dowladda, isla markaana sheegaya inaan wasaaradda waxbarashadu aysan hal shillin ka qaadin carruurtooda.\nHaddaba dadka ceebeynaya Wasiirka Waxbarashada ayaa ah kuwii sida musuqmaasuqa ah ku joogay wasaaradda muddada dheer ee laga qaaday xilalkii ay isaga fadhiyeen. Mabda’a ay ku shaqeyso dowladda Nolol iyo Nabad ayaa ah in la dhiso wasaarado u shaqeeya si casri ah oo la jaanqaada caalamka. Wasiirka Waxbarashada ayaa ku mahadsan sida aqoonta iyo kartida leh ee uu uga soo dhalaalay howshiisa.\nW/Q: Xasan Cali Xasan


Cabsi Haweenka Soo Wajahdey iyo 50 Haween ah oo Tuugo Timihii Ka Furatay – Radio Daljir\nCabsi Haweenka Soo Wajahdey iyo 50 Haween ah oo Tuugo Timihii Ka Furatay\nAgoosto 4, 2017 8:22 b 0\n“Waxa indhaha hal mar iga maray iftiin hilaac ahaan ah ka dib waaN miirdaboolmay saacad ka dib ,waxa aan arkay timahaygii oo la jaray,” waxaa sidaasi sheegtay Sunita Devi, oo ah haweenay 53 jir ah oo ku nool Bhimgarh Kheri ee degmada Gurgaon ee gobolka Haryana.\n“Ma awoodo in aan hurdo amaba aan si toos ah howl u qabsado ,waxa aan aqriyay in dhacdooyiinkan oo kale ay ka dhacaan Rajasthan,balse marna kuma fikirin in ay aniga igu dhacayso,” ayay ku nuuxnuuxsatay.\nWaxa ay sheegtay in waxa weerarka ku soo qaaday uu ahaa nin da’a ah oo ku labisan dhar midibkiisu yahay caddaan indhuhu qabanayaan.\n” Waxa aan waday howsha guriga markaan arkay wax madow oo wayn una eg Bisad waxa aan dareemay qof taabanaya garabhayga ,markaas ayaana miir iigu danbaysay “ayay tiri Reena.\nAMISOM iyo Ciidamada Dowladda oo Maanta Ka Baxay Deegaanka Leego


Qeybdiid “Cabdiwali Gaas wuxuu doonayaa inuu colaad ka huriyo Mudug” – Mareeg.com somalia, World News and Opinion.\nQeybdiid “Cabdiwali Gaas wuxuu doonayaa inuu colaad ka huriyo Mudug”\n10th July 2015 MAREEG Af Soomaali, Featured 0\nMadaxweynihii hore ee Maamulka Galmudug Cabdi Xasan Cawaale (Qeybdiid) ayaa sheegay in Madaxweynaha Puntland C/wali Gaas uu hurinayo colaad ka dhacda Gobolka Mudug, isla markaana uu iska horkeenayo labada shacab ee wada dega Gobolka Mudug.\nCabdi Qeybdiid ayaa hadalkan ka jeediyay munaasabad lagu sagootinayay oo ka dhacday Koofurta Galkacyo, isagoo ugu baaqay Puntland inay joojiyaan shacabka la kicinayo iyo dagaalka la abaabulayo sida uu yiri.\n“Waxaa rabaa inaan ugu baaqo walaalaheena reer Puntland inay ka gaabsadaan yacni dayaacada iyo shacabka la kicinaya oo dagaalka lagu abaabulayo, hogaanka qaldan ee Cabdiwali Gaas ee dadka lagu kicinayo in dagaal in lagu geliyo la rabo, waxaa rabaa reer Mudug ee aan deriska nahay in aan la dagaal gelin oo aan dhibaato laga dhex abuurin”ayuu yiri Cabdi Qeybdiid.\nMr Qeybdiid ayaa sheegay in shacabka Mudug ay yihiin dad walaalo ah, waxaana uu xusay inuu doonayo inuu ku sagootiyo deris wanaag iyo walaalnimo.\n“Caqliga ha taliyo, walaalnimadu ha taliso, deris wanaaga hala dhowro, Cabdiwali waa aragnay miyirka waa ka tagaye, idinka yuusan idinka tagin”ayuu yiri mar kale.\nMadaxweynihii hore ee Galmudug Cabdi Qeybdiid ayaa sheegay in dhamaan wixii maamulkiisii hore uu hayay uu ku wareejiyay Maamulka cusub ee Madaxweyne C/kariin Xuseen Guuleed.\nAMISOM oo taliye cusub loo magacaabay


Robot Disinfecting Robot - Shanghai FAUCI Technology Co., Ltd.\nFAUCI Hawada Jeermiska Robotka Su'aalaha\nSidee buu robotkan jeermi -dilaha u shaqeeyaa?\nJawaab: Robotku wuxuu ku habboon yahay in lagu meeleeyo meel leh dhul fidsan oo fidsan iyo cabbir ku habboon. Ka dib marka la fuliyo goobihii ku habboonaa sida waafaqsan tilmaamaha hawlgalka, oo la sameeyo tallaabooyin hawlgal oo kala duwan, waxaa loo isticmaali karaa si caadi ah.\nSidee buu robotkan jeermiska dilayaa u nadiifiyaa oo u nadiifiyaa?\nJawaab: Robotkani wuxuu adeegsadaa bacda jeermi -diidka dibedda si uu si firfircoon ugu sii daayo jeermiska nadiifka ah ee gaaska iyo is -daahirinta, oo inta uu meel walba ka shaqeynayo, wuxuu ku faafiyaa hawada nadiifinta gaaska iyo is -nadiifinta hawada robot -ka iyada oo loo marayo socodka dabaysha ee bacda jeermiska. Dhexgalka iyo dilka bakteeriyada ama fayraska waqti kasta oo hawada ka soo muuqan kara.\nGaar ahaan, robotkan jeermiska leh ma dili karaa COVID-19 iyo noocyada kala duwan?\nJawaab: Badeecadaha ugu badan ee la midka ah ee suuqyada ku jira ayaa ah aalado badan oo jeermis -dileyaal ah, kuwaas oo ku buufiya hawada hypochlorous acid ama chlorine dioxide xal qaab aerosol ah si ay u dilaan fayraska iyo bakteeriyada hawada. Hypochlorous acid waxay si dadban u soo saari doontaa gaaska koloriinta, iyo uruurinta maxaliga ah ee ceeryaanta kaloriin dioxide ayaa aad u sareysa, taas oo dhibaato u geysan doonta jirka aadanaha. Kiimikooyinkan ceeryaanta ah waa ka mamnuuc in la isticmaalo marka ay dadku joogaan. Sidoo kale, jeermis -dilayaashii ceeryaanta ayaa hawada lagu buufiyaa, sidaa darteed way ka fog tahay in si siman loo qaybiyo, taasoo ka dhigaysa jeermiska dhabta ah iyo hufnaanta jeermiska inay aad u hooseyso.\nMaaddooyinka FAUCI AAPG ee lagu dhisay FAUCI Air Disinfecting Robot ayaa si tartiib ah u sii deynaya molecules koloriin dioxide gaas nadiif ah oo hufan iyo ion oksijiinta firfircoon ee ROS. Dhinaca kale, waxay si firfircoon u dhexgashaa oo u dishaa jeermiska si toos ah hawada, taas oo laga hortagi karo lana xakamayn karo waqtiga dhabta ah. Intaas waxaa sii dheer, xaddiga fiirsashada nabdoon ee aadka u hooseeya waxay keeni kartaa jeermi -dilid wax -ku -ool ah iyo saamayn daahirin, oo waxyeello uma geysan doonto dadka isla qolka\nHababka jeermiska jeermiska ee Robot -kan Jeermiska Hawada ma ammaan baa in la isticmaalo?\nJawaab: Heerka raad-raac ROS ee oksijiinta firfircoon ee laga soo saaray dusha alaabta lagu dhisay FAUCI AAPG ee badeecadani waxay la mid tahay walaxda ugu muhiimsan oo aan kala maarmi karin jidhka bini'aadamka oo disha fayrasyada iyo bakteeriyada. Sidoo kale waa walax dabiici ah waxayna ku jirtaa xadka raadraaca. Waa mid waxtar leh oo aan waxyeello u lahayn jidhka aadanaha;\nIsla mar ahaantaana, robot-ka jeermis-dilaha ah ee ku dhex jira FAUCI AAPG ayaa ka gudbay tijaabada CMA/CNAS ee habboon: gabagabada tijaabada sunta neefsashada ee ba'an ayaa lagu muujiyey inaysan sun ahayn; gunaanadka tijaabada micronucleus -ka unuggu dhammaantood waa taban yahay, taas oo macnaheedu yahay inaysan jirin isku -beddelidda unugyada unugyada iyo sumowga hidda -socodka;\nWaa maxay tijaabinta iyo shahaadooyinka uu robot -kan jeermiska dilayaa hadda leeyahay?\nJawaab: Robotyadeennu waxay dhaafeen kormeerkii ku habboonaa ee hay'adda shahaadaynta ee diiwaangashan ee shabakadda caalamiga ah ee CNAS, waxayna heshay shahaadada CE-ROHS ee EU, shahaadada FDA, shahaadada MSDS, Warbixinnada Imtixaanka Sunta Neefsashada Ba'an, Warbixinta Tijaabada Fayraska H1N1, Warbixinnada Baaritaanka Staphylococcus Albus, Aadanaha Enterovirus 71 Warbixinta Tijaabada, Warbixinta Tijaabada Escherichia Coli.\nWaa maxay taxaddarrada isticmaalka robot -ka jeermiska dila?\nThe Marka robotka la dhigto, waa inay ka fogeysaa wax ka badan 1 mitir waxyaabaha birta ah iyo dharka;\nHaddii robotka jeermiska dilayaa uu si joogto ah uga shaqeynayo gudaha, ma loo baahan yahay maaskaro?


Maanta xooleynu dhoofinaa se waxa muuqata in xoolo iyo hiliba la inoo soo dhoofiyo. Qaytii 1 . Dr.khadar maxamed faahiye. |\nMaanta xooleynu dhoofinaa se waxa muuqata in xoolo iyo hiliba la inoo soo dhoofiyo. Qaytii 1 . Dr.khadar maxamed faahiye.\nSomaalidu waxay tidhaa: (haani gun bey ka tolantaa)\nDal iyo dad kasta oo arladan ku uumani ,waxa ay ku caano maaleeyn hab-dhaqan –dhaqaale oo u cuntama ,gaws dambeedkana ay dhigaan, ilaalin iyo xafidaad aawadeed waayo waa bu’da iyo salka noloshoodu ka unkanto .\nSomaliland dustuurkeedu qaybta koowaad ,qodobkiisa 14 ,waxa uu dhigayaa sidatan :-\nDawladu waxa ay dhiiri gelinaysaa wax soo saarka wadaniga ah sida; Beeraha, Xoolaha nool, Kalluunka, Macdanta, Faleenka, Xabagta iwm iyo warshadaha ku shaqeeya wax-soo-saarka wadaniga ah.)\nWaa sax iyo sideey dadweynaha reer Somaliland ugu codeeyeen dastuurka qaranka 1997 ,aqlabiyad dhan %97.3.\nDakhliga cashuur ururinta dawalada iyo Dhaqaalaha Somaliland %30-35, in lagu qiyaaso ayaa ka soo xaroota dhoofka xoolaha nool,halka dakhliga madaniga ah ,ama bulshada miyi iyo magaalaba dakhliga ka soo gala xooluhu dhan yahey % 60-65 qiyaastaas.\nIsku celcelis sanad walba dalka waxa ka dhoofa qadar xoola dhan 2 ilaa 3 milyan oo neef oo iskugu jira ( adhi ,geel iyo lo’) tirada ugu badan waa adhi marwalba,waxa aaney ka kala yimaadaan dhamaan ba somaliland,somalia iyo ethoipia . waxa ay u kala dhoofaan %75-80 sucuudiga carabta,%20-25 yemen iyo wadamada khaliijka carabta iyo masar.\nSidee buu u saameeya nolosha bulshada miyi iyo magaalo dheefta neefka xooluhu?\nNeefka xoolaha waxa ka faa’ida dheeftiisa dad badan oo uu u horeeyo :-\n1.neefka daabaxa ah.\nMulkiilaha neefka ,kirada gaadhiga lagu keenaayo magaalada ,dilaalka ,cashuurta dawlada hoose,khidmada baadhida caafimaad ee xanaanada xoolah, khidmada qawraca neefka iyo macaashka hilib laha.\n2.neefka ahminka ah ama dhoof galka ah.\nMulkiilaha neefka,kirada gaadhiga ilaa saylada,dilaalka,cashuurta dawlada hoose,khidmada x.xoolaha,kirada gaadhiga ilaa berbera, khidamada raaciga xoolaha, kirada xeryo xoolaadka ka hor maxjarka, khidmada soo galinta maxjarka iyo caafimaadkiisa, laga soo iibsadaha cawska iyo biyaha, khidmada dawlada hoose ee berbera, cashuurta kastamka berbera,khidmadii xaraaska, macal qabtaha , geel jiidka . khidamada dekada berbera, khidmada sarkaalka dekada ee xoolaha, khidmada tiriyayaasha xoolaha ee dekeda berbera, khidmada rugta ganacsiga.\nWaxa iyana intaba sii dheer dhakhliga ka soo xarooda xoolaha oo ku soo noqonaaya kuna dhex wareegaaya dadka iyo dalka gudihiisa, taasi waa ta keentay aasaaska nolosha magaalooyinka tani kaliya waa neefkii xoolaha ahaa, waxa iyana sidan si lamida ah caanihii iyo subag gii xoolaha nool ee wali dhaqmaadka ah ee joogtada ah.\nHalkaasi iyo sida aynu kawada dheregsanaheyba waxa ku cad in wax-soo saarka xoolaha nooli inoo yihiin halbawlaha dhaqan dhaqaale ee nolosheena.\nMarkeynu ogaaney ka dib in xooluhu inoo yidhiin laf dhabar iyo ta aan ka kacno .\nSu’aasha isweydiinta mudani waxa ay tahey maxaa aynu dib u galinaa xoolaha tacab iyo dhaqaaleba marka laga yimaado , in aynu hoobaan lacageed ka gurano shacab iyo dawlad ba mooyaane?\nMiyey kuu muuqataa in aynu ku hamino ama ku fara adeygno ilaashiga ugu muhiimsan ee dalka iyo dadkaba dhaqaaluhu ka soo galo ee xoolaha ah?\nIdinka ayaan idiin dhaafayaa jawaabta.\nWaa maxey khatarta soo fool leh xoolaha iyo dhaqaalaha dalka ?\nsomalidu waxay tidhaa: ( ninka maanta waxa jooga aan garan barito ma odorooso)\nxaqiiqda soo wajahani waxa ay tahey :-\n1.marka la eego abaaraha joogtada ah iyo gayigeena oo u sameysan degsiimooyinka u haboon abaaraha dhaca iyo roob yaraanta.\n2.marka la eego dhul-daaqsimeedkii ku haboonaa dhisto xoolaha iyo daaqsinka oo la ootey,la xaalufiyey amaba la magaaleeyey, cidhiidhina noqotey dhulkii xooluhu calafkiisa ka heli jireena koobtey.\n3.marka la eego baaxada tirada xoolaha sida joogtada ah loo dhoofiyo oo aan ka wada go’ikarin dalka xataa lab ha wada ahaadeene .\n4.marka la eego xoolaha daabaxa ah ee magaalooyinka dalka lagu qalo maalin walba si hilib dadku u quuto, xoolahaasi dabaaxa u badan ayaa ah kuwo dhedig ah , waliba dhedigiii ku haboona xiliga dhalmada ( ceesaamo) taasina tarantii xoolaha hoos u dhigeyso.\n5. marka la eego xoolo yaraanta dalka dalka ka sii kordheysa maalinba ,maalinta ka dembeysa ee ay sababeen dhoofka joogtada ah,iliga bulshada oo la’aamin sanyahey qado aan hililb laheyni in ay tahey qado la’aan , abaaraha is-dabayaal ,reer miyigii oo magaalooyinkii ku soo cararaaya kana caajisey dhiqistii xoolaha siyaasadii dib loogu celin lahaana aaney jirin.\nDhiiladaasi iyo murugaasi iyo in badan oo aanan xusin marka la’isku wada xooriyo waxa ay ifa-faalo hordhac ah u yihiin in ay soo fool leedahey wakhti ay dhacdo in la yidhaahdo soomaalidu waxa ay ahaan jirtey dad xoolo dhaqata ah, oo sheeko iyo riyo dadku ku sheekeystaan ku dambeysa , hadii sida imika wax u socdaan wax laga bedalin!! Sidaasi oo ah sida aan kor ku xusey. Waxa dhici karta sida hilibka digaaga iyo beedka la inoogu soo dhoofiyo maanta in hilibka xoolahana la inoogu soo dhoofiyo. Ceebna umaba naqaano wax dibada la inooga keeno ee faan beynu uba sii naqaanaa!!\nMaxaa xal ah ??\nSomalidu waxay tidhaa 🙁 marka war la helaa baa talo la helaa )\nWaxa lagaga gud bi karaa baan is-leeyahey dhibtaasi sida tan:-\n1.in ay dawladu siyaasad horumarineed iyo dhiiri galin u sameyso dadka reer guuraaga ah,xoola dhaqatada iyo beeraleyda ; siyaasadaasi oo gun dhigeedu yahey in laga baajiyo dadyowgaasi in ay magaalooyinka u soo hayaamaan , laguna deegaameeyo halka ay joogaan loona xiiso galiyo goobohooda iyo hawlahooda ba, si ay u joogaan una horumariyaan deegaan kooda.\n2. in ay dawladu baneyso dhamaan oodaha lagu ootey dhulkii xooluhu daaqi lahaa ee sharci darada lagu ootey, waliba dawladu ficil ahaan u fuliso qodobkaasi.\n3.in dawladu sameyso waxa loo yaqaano (dib u xooleyn , restocking program) oo dadkii xooluhu ka bexeen halkii ay magaalooyinka ka soo gali lahaayeen dib loogu xooleeyo si ay goobohoodu dib nolol uga bilaabaan.\n4. dawladu lacag dhan $ 0.5 ha dulsaarto neef walba oo xoolaha dhoofaaya ah mudo 2 sano ah ama ba haloogu qaybiyo lacagta loo jaro dariiqa ceerigaabo ee calaa neefka dhoofaaya loo saarey, lacagtaasi si dawladu ugu maal-galiso mashruuca dib u xooleynta dadyowga abaaruhu barakiciyeen amaba xoolihii ka bexeen, tani waa qayb ka mid ah siyaasad dib u dajineed hadii la fuliyo.\n5.in dawladu ku amarto haya’daha dalka ka hawlgala in ay faraan maruucan dib u xooleynta ah si ku filan , hadii la sameeyo dib u xooleyn haboon mudo 2 sano ah ,waxa hubaal ah , xoolo dhaqatadu dib ayey u xooleysanayaan ,iyana wey ku nagaanayaa degsiimooyinkooda, dalkana dhaqaalihiisu uu kobcayaa , xooluhuna wey badanayaan ilaahey idankii .\n6. in xoolaha loo beero calaf ay quutaan,sida (sudanic grass ,alfa –alfa etc) siidh kaasi oo ay dawladu u soo iibineyso beeraleyda iyo xoolo dhaqatada ; xataa buuraha iyo banaanka si furan loogu shiniyeeyo.\nWaxa aan rajeynayaa in la fuliyo ama lagu kordhiyo fikiradan kor ku yaala fikiro kale ,dawladuna fuliso intii karaan keeda ah .\nBy: Dr.khadar maxamed faahiye\nShirkadda Facebook oo u hoggaansantay cadaadiska Turkey\nHerei & Kenya kala soco goor dhow Universal TV\nGolaha Wasiirrada Somaliland Oo Falanqeeyey Arrmaha Doorashooyinka Dalka Kusoo Foolka…\nFalanqeynta nuxurka khudbaddii caleemasaarka ee Joe Biden\nJoe Biden oo saxiixay wareegtooyin Madaxweyne\nGuddoomiyihii Degmada Hodan Oo Lagu Dilay Muqdisho.\nXogta Dahsoon Shandadii Nukliyeerka oo Trump laga soo reebay\nGuddida Dhaqaalaha Oo Ka shiray Diwaangelinta cida ka qaybgalaysa Ka…\nDaawo :-Cabdikariin Axmed Mooge oo ku dhawaaqey in Ka Sharaxan…\nXariir Axmed &Najma Nashaad | Waaka Nacabkii Hungoobay | 2021\nShirkaddo Laga Leeyahay Canada Iyo Holland Oo Dalaabaad U Soo…


Kheyre oo kulan la qaatay Guddoomiyeyaasha degmooyinka Gobolka Bakool – GEELLE MAG\nKheyre oo kulan la qaatay Guddoomiyeyaasha degmooyinka Gobolka Bakool\nRa’iisul Wasaaraha Xukuumada Federaalka ah ee Soomaaliya Mudane Xasan Cali kheyre oo uu wehlinayo Madaxweynaha Dowlad Goboleedka Koonfur Galbeed Soomaaliya Mudane Cabdicasiis Xasan Maxamed Lafta Gareen ayaa kulan la Qaatay Maamulka Degmooyinka Xudur ee Rabdhuure iyo Tiyeeglow, kaasi oo loogu kuurgalayey Xaaladaha ka jira Gobolka Bakool\nMaamulka Degmada Xudur iyo Odayaasha ayaa Madaxda kala hadlay Dardar gelinta howlaha Dib u xureynta deegaannada hoos yimada Degmada iyo sidii loo tayeyn lahaa Xarumaha Waxbarashada, Caafimaadka, Shaqo Abuurka Dhalinyarada iyo sidii looga Qeyb qaadan lahaa Dib u xureynta Guud ee Gobolka Bakool.\nMaamulka iyo Odayaasha Dhaqanka Degmooyinka Rabdhuure iyo Tiyeeglow ayey sidoo kale Madaxda kala hadashay Sidii Degmooyinkaas looga saari lahaa Al-Shabaab oo gacanta ku haya degmnooyinka ay Guddoomiyeyaasha ka yihiin.\nRa’iisul Wasaaraha dalka Xasan Cali Kheyre ayaa balan qaaday in ay wax ka qaban doonaan Arrimaha Waxbarashada, Cafimaadka iyo Shaqa la’aanta Jirta, waxa uu sidoo kale sheegay in Muhiimada Koowaad ay tahay sidii looga Shaqayn lahaa Amniga Gobolka Bakool. sidoo kale Dowlad ahaan ay wax ka qaban doonaan tayeynta Ciidanka Xooga Dalka.\nUgu dambeyn Ra’iisul Wasaare Kheyre ayaa Mas’uuliyiinta iyo Odayaasha Dhaqanka waxa uu kula dardaarmay in ay Xoojiyaan Hanashada Ammaanka Guud ee Gobolka Bakool si dadka ku nool ay Nabad ugu wada noolaadaan.\nSoomaaliya oo Wareejisay Shir Suddoonka Jaamacadda Carabta


Home Wararka Roobkii Hargeysa ka da’ay oo burbiryay xabaalaha Sheekh Muuse Ducaale\nRoobkii Hargeysa ka da’ay oo burbiryay xabaalaha Sheekh Muuse Ducaale\nXaabalaha Xaafada Sheekh Muuse Ducaale ee magaalada Hargeysa ee xaafadda Boqol-jire, ayaa noqday Qubuuro daadadkii kala danbeeyay ee roobabkii ka da’ay dhinaca koonfureed ee Hargeysa ay waxyeelo kala duwan soo gaarsiiyeen, isla markaana qubuuraha qaarkood ayaa dumay oo xabaalaha qaarna lafahoodii dooxa ku dareen.\nDadka uu xabaalahooda qaaday waxaa ka mida kuwa xiga dhanka cadceed ka soo baxa oo qaarkood xabaalihii noqdeen garbo tog ah oo maydadkii soo dhigay bannaanka. Dadka degan xaafada Boqol-jire, isla markaana la jaarka ah xaabalaha Sheekh Muuse Ducaale ayaa ugu baaqay cidkasta oo gacan ka geysan karta daryeelka xabaalahaas in ay si deg deg ah ugu soo gurmadaan, maaddama lagu jiro xilli roobabkii Gu’gu dalka ka curteen, la iskuna dayo haddii dayr loo sameyn karro ama biyaha laga duwi karro.\nXabaalahan kuwooda xigga dhanka cadceed ka soo baxa waxaa ku soo durkaysa laag weyn oo ka dhalatay daadadkii kala duwana ee ka soo rogmaday roobkii dhawaan ka da’ay dhanka koofureed ee caasimada Hargeysa, gaar ahaan dooxa ka soo rogmada xaafada Sheekh Cumar, haddii aan si deg deg ah wax looga qaban fiditaanka garbada cusub xaabalaha dhanka koonfurta xigga waa ay qaadaysa.\nSidoo kale xabaalaha xiga dhanka waqooyiga kuwa ka mida waa uu qaaday, halka kuwa kalena wakhtigii ay biyuhu dul joogeen xabaashi oo duntay. Guud ahaan xabaalaha xaafada Sheekh Muuse Ducaale waxaa ay u baahan yihiin gurmad deg dega, waxaa ku aasan culimo, waxaa ku aasan ganacsato, waxaa ku aasan wariyayaal, cidkasta oo ehelkeedu ku aasan yahay waxaa loo baahan yahay in xabaalahaasi ay si deg deg ah ugu gurmato wax ka qabashadooda.


ADDIS ABABA – Agaasiimaha Madaxtooyadda Soomaaliya [Villa Soomaaliya], Fahad Yaasiin oo ay wehliyaan xubno katirsan dowladda Federaalka ayaa booqasho ku tagey todobaadkan dalka Itoobiya.\nBooqashan Fahad oo ahayd mid qarsoodi ah, ayaa waxay salka ku haysay arrimo dhowr ah oo ku saabsan xiriirka dowladda Federaalka Soomaaliya iyo Ra’iisul Wasaaraha cusub ee Itoobiya, Abiy Axmed.\nWarsidaha Garowe Online ayaa ogaaday in Villa Soomaaliya ay ka walaacsan tahay xiriirka Abiy Axmed uu la sameynayo maamullada dalka iyo booqashooyin uu bishaan gudaheeda ku tagey dalalka Sacuudiga iyo Imaaraadka, oo aysan isku fiicnayn dowladda FS.\nXukuumadda Addis Ababa ayaa isku dayday inay dhex-dhexaadiso dowladda Federaalka iyo Imaaraadka markii uu xiriirkooda xumaaday, balse waxaa la sheegay qodobada heshiiskaas ka koobnaa ay jebisay Villa Soomaaliya.\nDowladda Soomaaliya ayaa dib u celin waydey lacagtii Imaaraadka ee 8-dii April ay ku qabatey Garoonka Diyaaradaha Muqdisho, oo ay horey u balan-qaadey inay fasaxayso markii uu baaritaanka dhamaaday.\nFahad Yaasiin, oo xiriir dhaw la leh dowladda Qadar ayaa la sheegay inuu ka dambeeyo in dib loo celin waayo lacagta Imaaraadka oo cadadkeedu gaarayo $9.6 million taasi oo loo qoondeeyay Ciidanka dalka.\nAbiy Axmed oo ah shaqsi aaminsan nidaamka Federaalka, oo dalkiisa uu ka jiro ayaa waxa uu dhawaan Addis Ababa kula kulmay Axmed Madoobe, Madaxweynaha Jubbaland oo khilaaf kala dhaxeeya DFS.\n“Xiriirka cusub ee uu Ra’iisul Wasaaraha Itoobiya Abiy Axmed la sameynayo dowlad goboleedyada Soomaaliya iyo dalalka Imaaraadka iyo Sacuudiga wuxuu cabsi geliyay Villa Soomaaliya, waana sababtaasi mida uu Fahad booqashada ugu tagey Addis Ababa,” Qof u dhow Villa Somalia ayaa sidaasi Garowe Online u sheegay.\nShaqsisagn oo codsaday in aan magaciisa baahin ayaa sidoo kale sheegay in Fahad Yaasiin uu isku dayayo inuu hagaajiyo xiriirka dowladda Federaalka iyo Abiy Axmed, oo siyaasad ahaan ka duwan Ra’iisul Wasaarihii ka horeeyay Hailemariam Desalegn.\nFarmaajo iyo Ra’isal wasaraha cusub ee dalka Ethiopia ayaa weli kulmin xilli tan iyo markii loo doortey xilkaan booqasho uu ku tagey dalalka Jabuuti, Kenya kuwasoo kamid ah wadamada ciidamada Nabad Ilaalinta ka joogaan dalka Soomaaliya.\nMadaxweyne Farmaajo ayaa horey uga codsaday dowladda Itoobiya xilligii uu talada dalkaasi hayay Hailemariam Desalegn inay joojiso qaabilaadda Madaxweyniyaasha maamul goboleedyada, islamarkaana ay wixii danaha ah oo ay Soomaaliya ka leedahay kala xiriirto dowladda dhexe.


Silsilado luul ah\nBiyaha macaan ee Pearl Loose\nKuul Luul oo Dabacsan\nJilbaha Luulka Dabacsan\nMiyaad si fiican u xiratay dayrta iyo jiilaalka?\nby admin 2021-08-30\nMugdigu wuxuu dhaliyaa iftiin, dhibku wuxuu afaystaa khasnadaha. Qof dumar ah oo xidha silsilad luul ah ayaa dhalaalaysa, waa run. Qoorta qoorta dheer ee qoyan ayaa ah sheyga kaliya ee ugu habboon si kor loogu qaado dabeecadda, gaar ahaan dayrta iyo jiilaalka madow, caddaan iyo cawl. Qoorta luulka dheer ee qoyan ...\nSoul Mate ee Dheddig\nMacno malahan haddii aad musalaftay oo aadan xiran karin dhar magac leh. Xirashada qoorta luulka ah waxay is xusuusin kartaa inaad ahaan jirtay qof caan ah…\nLuulka ayaa sidoo kale leh midabyo midab leh. In kasta oo aysan dadku weli si buuxda u soo gabagabeyn sababaha sameynta midabka luulka midabka leh, waxaa laga soo gabagabeyn karaa midabada luulka in midabada luulka ay xiriir weyn la leeyihiin hooyada-luulka ee dhasha t ...\nKuul Dahab Dahab ah oo Rinji ah iyo Kuul Dahab ah oo Dahab ah oo Badda Koonfurta ah\nby admin 2021-07-03\nLuulka dahabka ah ee aan caadiyan ka hadalno waxaa loola jeedaa Koonfurta Badda Pearl, oo ah nooc ka mid ah luulka biyaha badda oo ku dhashay badaha waqooyiga Australia, Filibiin, Malaysia iyo jasiiradaha Indonesia. Sababtoo ah midabkeeda dahabka ah, waxaa loogu yeeraa South Pearl Gold Pearl, oo sidoo kale loo yaqaan Koonfurta Badda Pe ...\nWaa maxay sababta dahabkaaga luulka ah uu had iyo jeer u daallanaa?\nWaxaa jira war la soo sheegay oo ku saabsan kiiska la xiriira tuhunka qiimaha luulka ee xarunta tijaabinta dahabka: Mr. Chou wuxuu ku qaatay ku dhawaad USD1,500 si uu ugu gato xaaskiisa hal silsilad luul ah ku dhowaad 1.5mm, ...\nMa dooratay hilqadaha saxda ah?\n"Dahabka waa aamusan yahay, laakiin wuxuu taabtaa qalbiga dumarka si ka fiican luqad kasta." - Shakespeare Marka haweeney dhadhan leh ay la kulanto gabal qurxoon oo qurux badan, waxaa jira dareen taabasho ah oo u dhexeeya labadooda. Dumarku waa ...\nSoo jiidashada luulka\n“Qoorta ugu habboon, kabka ugu habboon ee dhammaan dahabka adduunka, iyo alaabta lama huraanka ah ee dharka haweeney kasta-xarig luul ah. Haweeney kasta waa inay lahaataa xarig luul ah ”——Geneviève Antoine Dariaux Waxaa laga yaabaa inaad hore u lahayd dazzl ...\nSaamaynta gudaha ee luulka\nIn kasta oo luulku uusan lahayn dhaldhalaalka dheemanka iyo quruxda dhaldhalaalka leh ee dahabka midabka leh, haddana midabkooda jilicsan oo jilicsan iyo qaab dabiici ah oo qurux badan ayaa noqday meesha ugu soo jiidashada badan. Luul kasta waa khasnad ay ka buuxdo firfircooni. Arrintan dahsoon ee aan la saadaalin karin ...\nNolosheena maalinlaha ah, waxaan marka hore dooran karnaa hilqadaha luulka ee dhaadheer, waa hubka ugu wanaagsan ee wax laga beddeli karo qaabka wejiga, labadaba xarrago iyo muuqaalba leh, waxaa la dhihi karaa waa shey lama huraan ah. Dhegaha dhaadheer waa kuwo fudud oo deeqsi ah oo qaab ahaan ah, waxaana loo waafajin karaa si aan caadi ahayn, taas oo ...\nMeesha ugu fiican ee laga iibsado dahabka onlaynka ah: hilqado, faraantiyo iyo qaar kaloo badan\nby admin on 2021-03-25\nArrintu waa tan: Waxaan jeclahay kabaha iyo bacaha sida gabadha xigta, laakiin waxaan qalbigayga ku haystaa meel gaar ah oo aan ku xirto dahabka. Dhab ahaantii, waxaan ku mashquulsanaa ururintayda yar. Si kastaba ha noqotee, waxaan sidoo kale had iyo jeer raadiyaa dhar cusub oo dhalaalaya-nasiib wanaag, waxaan soo aruuriyay qaar ka mid ah meelaha ugu wanaagsan ee lagu iibsado dahabka ...\nCross-sea: dhacdooyinkii ugu dambeeyay ee ku saabsan meesha luulka-Dahabka Ganacsiga Ganacsiga Badda-badda: horumarkii ugu dambeeyay ee meesha ku saabsan luulka\nLuulka ayaa dadku aad ugu qushuuci jireen oo u qaddarin jireen tan iyo wakhtiyadii hore. Aad baa loogu qaddariyay Giriiggii hore iyo Rooma, tan iyo markaasna, waxaa adduunka oo dhan looga yaqaannay walxaha qurxinta iyo qiimaha. Qurxintaasi waxay ka timaadaa adduunka oo dhan. Waxaa weli jira luul dabiici ah ...\nkeebaa u dheer oo u xidhan luul kala duwan?\nby admin on 2021-03-05\nBiyaha Badda Pearl Akoya: Lakabka khafiifka ah ee budada ah way fududahay in la dhaco. Budada Pearl ee ka weyn 0.4mm dhumucdeeda waa la gashan karaa 5 sano, laakiin dhalaalku wuu daciif yahay oo wuxuu u baahan yahay in la miiro. Luulinta Badda Koonfurta: Dhammaan Luullada Koonfurta Koonfureed (Caddaanka Australia, Dahabka Dahabka ah, Tahiti), hav ...\nDhegaha Dhegaha ee Pearl Stud, Dhegaha Aroosyada, Sterling Silver Pearl Jijin, Aaa Luul Biyo Macaan ah, Biyaha Fresh Pearl Gift Aroosmaid, White Gray Freshwater Pearl,


Aabaha dhalay Ilhaan Cumar oo u geeriyooday Covid-19 - Caasimada Online\nHome Warar Aabaha dhalay Ilhaan Cumar oo u geeriyooday Covid-19\nAabaha dhalay Ilhaan Cumar oo u geeriyooday Covid-19\nWashington (Caasimada Online) – Ilhaan Cumar oo ka tirsan golaha Congress-ka dalka Maraykanka ayaa shaacisay inuu Aabaheed u geeriyooday cudurka safmarka ee Coronavirus, kaas oo fara ba’an ku haya wadamo oo uu ka mid yahay Mareykanka.\nWarsaxaafadeed ay soo saartay Ilhaan oo ka mid ah siyaasiyiinta safka hore uga jira la dagaalanka Covid-19 ayaa waxa ay ku sheegtay in Aabaheed Nuur Cumar Maxamed uu u dhintay xanuunka, iyadoo intaasi ku dartay inay dareemeyso tiiraanyo xoogan.\n“Anigoo dareemaya tiiraanyo xanuun iyo murugo badan, waxaan idilna wadaagayaa in Aabahey Nuur Cumar Maxamed uu u dhintay Covid-19,” ayey tiri Ilhaan Cumar.\nSidoo kale waxa ay tilmaamtay in aysan hal eray ku qeexi karin waxa uu uga dhignaa Allaha u naxariistee Aabaheed oo ay sheegtay inuu door weyn ku lahaa horumarka ay gaartay.\n“Ma jiro erayo aan ku qeexi karo waxa uu aniga iiga dhignaa iyo dhamaan dadka garanaya isaga.” ayey markale qoraalkeeda ku tiri xildhibaan Ilhaan Cumar.\nIlhaan Cumar Aabeheed ayaa ahaa oday si weyn loo yaqaan, lagana qadarin jiray Minneapolis, wuxuuna ka mid ahaa jameecada masjidka Rawdah, halkaas oo uu ku tukan jiray.\nSanadkii 1995-tii ayey qaxooti ahaan ku tageen Mareykanka iyada iyo Aabaheyd, kadib markii ay Soomaaliya uga tageen dagaalladii sokeeye.


Tababaraha Kooxda Chelsea ee Thomas Tuchel oo doonaya inuu la soo wareego xiddig ka tirsan Bayern Munich – Gool FM\n(London) 06 Sebt 2021. Tababaraha Kooxda kubadda cagta Chelsea ee Thomas Tuchel ayaa la soo warinayaa inuu doonayo inuu la soo wareego ciyaaryahan ka tirsan Naadiga Bayern Munich ee ka dhisan dalka Jarmalka.\nJariiradda The Express ayaa warinaysa in Tababare Thomas Tuchel uu doonay onuu soo qaato xiddiga garabka uga ciyaara Kooxda Bayern Munich ee Leroy Sane, kaasoo uu doonayo inuu dib ugu soo celiyo England.\nKooxaha Tottenham iyo Arsenal ayaa sidoo kale xiiseynayey inay la soo wareegaan xiddigii hore ee Kooxda Manchester City oo ay dib ugu soo celiyaan horyaalka Premier Leage, laakiin Blues ayuu dooran karaa, maxaa yeelay waxa ay ka ciyaarayaan Champions League, haddiiba uu soo laabanayo.\nChelsea ayaa laga yaabaa inay diyaar u tahay inay u soo bandhigto Bayern Munich, Callum Hudson-Odoi, Hakim Ziyech ama Christian Pulisic oo ay qayb kaga dhigto heshiis kasta oo ay ku helayaan Sane.\nSamuel Umtiti oo ooyin la aamusin waayay mar uu la kulmay Guddoomiyaha Kooxda Barcelona ee Joan Laporta


TOOS/LIVE MOGADISHU: Jawaari oo hadda la shiray Xildhibaanada Beesha Daarood hadda, Muxuuse u sheegay? | PuntlandTimes-\tWednesday, February 22nd, 2017\tHome\nTOOS/LIVE MOGADISHU: Jawaari oo hadda la shiray Xildhibaanada Beesha Daarood hadda, Muxuuse u sheegay?\nMUQDISHO(P-TIMES)- Wararka doorashada Muqdisho ayaa ah kuwa iska soo daba-dhacaya, waxaana hadda musharaxiinta Gudoonka baarlamaanku ay hadda shirarkii u dambeeyey la yeelanayan mudanayaasha baarlamaanka Faderaalka ee Soomaaliya.\nGudoomiyaha waqtigu ka dhamaaday Prof Maxamed Sh Cismaan Jawaari oo hadda la kulmay Xildhibaanada beesha Daarood ayaa ka helay balan qaadkii ugu dambeeyey oo ku aadan arrimaha doorashooyinka Soomaaliya.\nProf Jawaari ayaa u sheegay Xildhibaanada in loo baahan yahay in laga shaqeeyo sidii aysan Soomaaliya daganaansho la’aan siyaasadeed waqtigan cagaha ula galin, maadaama ay jiraan kooxo doonaya in ay ka shaqeeyaan qalalaasahan.\nJawaari ayaa la rumeysan yahay in uu hadda haysto codad gaaraya 110 cod, waxaana suuragal ah in ay wax badan isbedelaan marka ay bilaabato cod bixintan.


matoorka hawada vane, qeexida matoorka pneumatic, 10 hp pneumatic motor\nvane hawada, 10 hp faahfaahinta matoorka hawo-galeenka\nGawaarida Hawada - matoorrada hawada\nMashiinka hawada (pneumatic motor) ama matoorka hawo la cadaadiyey waa nooc ka mid ah matoorrada oo sameeya shaqo farsamo iyadoo balaarinaysa hawo cadaadis leh. Matoorrada hawadu waxay xiraan badbaadada, awoodda la isku halleyn karo ee hawo cufan si loo abuuro xarago iyo dhaqdhaqaaq wareeg ah. Dhowr naqshado kala duwan ayaa la heli karaa. Waxaad ka heli kartaa faahfaahinta matoorka pneumatic halkan waxaanan ku siin karnaa mootada hawada ugu waxtarka badan, 10 hp matoorka pneumatic ama\nam425 matoorka hawada, ama xitaa matoorka hawo.\nSidee bay ku shaqeeyaan matoorka hawadu?\nWaxqabadka matoorka hawada waxay kuxirantahay cadaadiska gudaha. Cadaadis gudaha ah oo joogto ah, matoorrada hawada ayaa muujinaya astaamaha soosaarka toosan / xiriirka xawaaraha. Si kastaba ha noqotee, adoo si fudud u nidaaminaya sahayda hawada, adoo adeegsanaya farsamooyinka tabaha ama xakamaynta cadaadiska, wax soo saarka matoorka hawada si fudud ayaa loo beddeli karaa.\nWaa maxay macnaha hawo-mareenka hawada ee nidaamka sambabaha?\nGawaarida neefsashadu waxay ku guuleysataa wax qabadkeeda kor u qaadista waxayna sii dheereysaa nolosha qaybaha ku shaqada leh nidaamka pneumatic marka ay u shaqeyneyso sida ugu dhow ee ugu macquulsan xawaaraha la qiimeeyay (50% ee xawaaraha caajiska ah). Isku dheelitirka tamarta ayaa ugu fiican aaggan, sababtoo ah hawo isku buuqsan ayaa loo isticmaalaa si hufan.\nMoodalkani ma pistons baa? Sure, moodooyinkayaga caadiga ah waxay wataan bastoolado. ma sameysaa moodooyin kale oo matoorro hawadeed ah? tusaale ahaan la soo qaado halkii pistons?\nHaa, tan waa la cusbooneysiin karaa iyadoo la adeegsanayo muraayadaha muusiga ama piston-ka ee leh hoos u dhac ku yimaada xawaaraha mashiinka weyn.\nQeexidda matoorka ee sambabaha\nGawaarida la isticmaalayo waa in lagu xushaa iyadoo lagu bilaabayo torque loo baahan yahay xawaare cayiman. Si kale haddii loo dhigo, si aad u doorato gawaarida saxda ah, waa inaad ogaataa xawaaraha iyo torque-ga loo baahan yahay. Maaddaama awoodda ugu badan la gaarey kala badh xawaaraha bilaashka ah ee gawaarida, waa in la doortaa matoorka si ujeedada loogu talagalay ay ugu dhowdahay awooda ugu badan ee matoorka.


Human Rights News | Puntland Vision\nDhagayso:-Maamulka Khaatumo oo ku baaqay in lasoo dhaweeyo Shacabka Colaada Tukaraq ka Qaxaya.\nJanuary 20, 2018 By News Desk Leave a Comment\nMaamulka Khaatumo ayaa markii ugu horaysa ka hadlay Colaada markale kasoo cusboonaatay Deegaanada uu ka taliyo maamulkaas kuwaas oo ay ka taagantahay xiisado colaadeed oo u dhexeeya Maamulada Soomaaliland iyo Puntland. Wasiirka Wasaaradda Arimaha Dibada Maamulka Khaatumo Mudane Caynaanshe C/raxamaan ayaa sheegay in looga baahanayhay shacabka Soomaaliyeed meel walba oo ay … [Read more...]\nDhagayso:- Xayawaanka la Xanaaneeyo kuwa ugu Dhibka Yar.\nOctober 13, 2015 By News Desk Leave a Comment\n13 October ( Puntland Vision ):- Magaalo walba oo Soomaaliya waxaa ku nool Xayawaan iyagu leh astaamo u gaar ah qaar kamid ah waxaa gacanta ku haya dad halka qaarkood ay yihiin kuwo cidlada weheshada. Xayawaanada dadku dhaqdo ayaan isku mid ahayn dhanka dabeecada dhaqashada iyo sidoo kale ilaalintooda shinbiraha ayaa qaarkood waxay yihiin kuwo lagu xanaanayn karo guryaha … [Read more...]\nDhagaysi+Sawirro:-Waalidiinta haya Dadka qaba Cudurada Dhimirka oo sheegay inay caqabad ka haysato dhanka Bukaanada ay hayaan.\nOctober 11, 2015 By News Desk Leave a Comment\n11 October ( Puntland Vision ):- Degmada Xarfo oo ka tirsan gobolka Mudug ayaa xiligan waxaa ka jirta xaalad adag taas oo soo wajahaday dadka maskaxda ka xanuunsan iyadoo inta badan ay caqabada ugu wayn ka haysato daawada kaalmaatiga ah ee lasiiyo dadka xanuunsan. Degmada Xarfo ee gobolka Mudug ayaa dhawan socdaal aan ku tagnay waxaan kusoo aragnay marxalado kaladuwan kuwaas … [Read more...]\nDhagayso:- Warbixin ka hadlaysa Caqabadaha ay lakulmaan wariyaasha\nSeptember 11, 2015 By News Desk Leave a Comment\nPuntlandvision( PV ):- Akhrisku wuxuu kordhiyaa aqoonta guud, waana halka laga helo maclmuumaad dheeraad ah oo kobcinaya aqoonta qofeed. Akhrintu waxay si gaar ah muhiim ugu tahay Wariyaasha ka hawl gala gudaha Soomaliya ee wararka duuba akhriya isla markaana tabiya xogaha kaladuwan ee ka jira gudaha Soomaliya. Waxa uu si gaar ah akhrisku uga caawiyaa inay helaan aqoon … [Read more...]


Home Wararka Farmaajo oo magacaabay 12 Safiir iyadoo muddo xileedkiisa aay ka harsan tahay...\nFarmaajo oo magacaabay 12 Safiir iyadoo muddo xileedkiisa aay ka harsan tahay 30 Maalmood\nWarqad ka soo baxday Wasaaradda Arrimaha Dibadda oo goor dhow soo gaartay MOL ayaa lagu sheegay in 12 danjire la magacaabay, walow aan lagu qorin meelaha loo kala magacaabay.\nWarqadda ayuu Wasiirka waxa uu ka wargelinayaa RW Rooble in la magacaabay Danjirayaasha si aay u ansixiyaan Golaha Wasiirada. Iyadoo muddo xileedka Madaxweynaha aay ka harsan tahay muddo bil ah, waa sharci darro in la magacaabo jagooyin cusub.\nMagacaabiddan ayaa qeyb ka ah ololaha Musharax Maxamed Cabdullaahi Farmaajo. Ragga la magacaabay ayaa waxa aay qaadaneysaa ugu yaraan 3 bilood inta aay ka soo aqbalayaan dalalka loo magacaabay.\nDhanka kale Liiskaan ayaa markii la geeyay Golaha Wasiirada, si loo meel mariyo ayaa dib loo celiyay, kaddib markii qaar ka mid ah Wasiirada ay ka keeneen dood ku saabsan habka awood qeybsiga, maadaama xubnaha la soo gudbiyay hal beel u badnaayeen.\nWasiirada ka soo jeeda Dowlad Goboleedka Koofur Galbeed oo saluugay habka awood qeybsiga iyo hal beel in loo sadbiyay. Intaas kaddib Ra’iisul Wasaaraha ayaa dib u celiyay magacaabisda Safiiradq gaarayay 12 xubnood. Wali ma cada in Madaxweyne Farmaajo wax ka badli doono liiska ama sideeda loo ansaxi doono.\nLix ka mid ah Danjirayaasha la magacaabay ayeey MOL heshay meelaha loo magacaabay.\nSalim Macow Xaaji – Sacuudi Carabiya\nAxmed Cali Daahir – China\nCali Maxamed Maxamuud – Imaaraadka Carabta\nAbshir Xasan Abshir – Uganda\nCabdulahi Axmed Jaamac – Beljam & Midowga Yurub\nYonis Xasan Xaashi – Kenya


DHAGEYSO:Ruto oo u jawaabay Raila | Star FM\nHome Wararka Kenya DHAGEYSO:Ruto oo u jawaabay Raila\nDHAGEYSO:Ruto oo u jawaabay Raila\nMadaxweyne ku xigeenka dalka Willaim Ruto ayaa xilli uu maanta ku sugnaa xaafadda Umoja ee magaalada Nairobi waxaa uu gaashaanka u daruuray eedeyn uga timid madaxa xisbiga ODM Raila Odinga oo ku aaddanayd lacagaha uu ku wareejiyo kaniisadaha dalka.\nRaila ayaa shalay su’aal geliyay halka laga keenay lacagaha la siiyo xarumaha diimeed hadii aan lagu helin qaab musuqmaasuq ah.\nWaxaa uu Raila ballanqaaday in hadii sanadka soo socdo uu ku guulaysto madaxtinimada dalka uu xabsiga u taxaabi doono mas’uuliyiin uu sheegay in ay ka tirsan yihiin dowladda oo musuqmaasuqo hantida dadweynaha.\nIn kastoo uusan si gaar ah cidna u carrabaabin Raila waxay u muuqataa in hadalkaasi uu dhibsaday Ruto sidan ayuuna kaga jawaabay.\nMadaxweyne ku xigeenka dalka ayaa maanta kaniisadda PCEA ee Umoja ku wareejiyay hal milyan oo shilin.\nWilliam Ruto oo ka mid ah mas’uuliyiinta dhaliilsan qorshaha sharci beddelka ee BBI ayaa sheegay in hadii uu talada wadanka kala wareego madaxweyne Uhuru Kenyatta uu si gaar ah diiradda u saari doono la tacaalidda saboolnimada.\nWaxaa uu intaa ku daray inuu mudnaanta koowaad siin doono taageeridda ganacsatada yaryar si ay dhaqaale ahaan isugu filnaadaan oo ay u wanaajiyaan nolosha qoysaskooda.\nDhanka kale madaxa xisbiga Wiper horayna u soo noqday madaxweyne ku xigeenka dalka Kalonzo Musyoka ayaa ayiday hadalkii Raila ee shalay ee ahaa in hoggaamiyaasha kaniisadaha laga doonayo in ay iska hubiyaan sida lagu helay dhaqaalaha ay siyaasiyiinta ugu deeqaan.\nPrevious articleDHAGEYSO:Xildhibaanka Garissa Township oo ka hadlay gudniinka fircooniga\nNext articleDHAGEYSO:Cirro oo mar kale loo doortay guddoomiyaha guddiga doorashooyinka dadban


Sawirro: Axmed QOOQ QOOR oo MUQDISHO soo gaaray caawa iyo ujeedka safarkiisa - Caasimada Online\nHome Warar Sawirro: Axmed QOOQ QOOR oo MUQDISHO soo gaaray caawa iyo ujeedka safarkiisa\nSawirro: Axmed QOOQ QOOR oo MUQDISHO soo gaaray caawa iyo ujeedka safarkiisa\nMuqdisho (Caasimada Online) – Madaxweynaha dowlad goboleedka Galmudug Axmed Cabdi Kaariye Qoor Qoor iyo wafdi uu hoggaaminayo ayaa caawa soo gaaray magaalada Muqdisho ee caasimadda dalka oo mudooyinkaan uu ka maqnaa.\nWafdiga Qoor Qoor ayaa galabta ka soo ambabaxay magaalada Dhuusamareeb ee caasimadda Galmudug, si dhab ahna looma shaacin qorshaha safarkiisa Muqdisho.\nQoraal ka soo baxay xafiiska Qoor Qoor oo looga hadlay safarkaan ayaa lagu yiri, “Madaxweynaha iyo wafdigiisa ayaa waxaa si diirran ugu soo dhaweeyay Garoonka Diyaaradaha ee Adan Cabdulle International Masuuliyiin ka tirsan Gobolka Banaadir, qaar ka mid ah Golaha Wasiirada XFS iyo xubnaha labada aqal ee BFS iyo masuuliyiin iyo madax kale oo ka tirsan Dowladda Galmudug.”\nImaatinka Madaxweynaha Galmudug ee Muqdisho ayaa ku soo aadaya xilli uu jiro khilaaf iyo is aaminaad xun oo ka dhalatay boobka ku socda doorashada dalka.\nWararka qaar ayaa sheegaya in Qoor Qoor uu Muqdisho uga sii gudbi doono dalka Turkiga. Sidoo kale waxaa suurta-gal ah inuu kulamo la qaato Midowga Murashaxiinta oo qaadacay doorashada.\nGalmudug ayaa ka mid ah maamullada qabtay doorashada xubnaha golaha shacabka ee beelihii lahaa kuraastaas ay ku doodayaan in la boobay, sidoo kale waa maamulka ugu daran ee u dakanoobay doorashadaan.\nIlaa laba beelood oo kala ah Waceysle iyo Mareexaan ayaa horay ugu goodiyey inay isaga baxayaan maamulka Galmudug ee Axmed Qoor Qoor uu hoggaamiyo, kadib markii loo madax baney waayey aaya ka talinta kuraastooda.